**VITRUM PRO FUTURUM, Euroregión Bílé-Biele Karpaty – euroregión skla - Trenčín, 12. novembra 2003**

**Cieľom konferencie** bolo vytvorenie základného 9 – 12-členného programovo-projektového cezhraničného tímu z troch „sklárskych“ pilierov (výchova a vzdelávanie, veda a výskum, výroba), ktorý spracuje stratégiu etáp projektu VITRUM PRO FUTURUM – Euroregión Bílé-Biele Karpaty – euroregión skla do roku 2006.

**Konferencia bola určená**: predstaviteľom a zástupcom troch pilierov sklárstva na území Euroregiónu Bílé-Biele Karpaty (územie Trenčianskeho a Zlínskeho kraja a Mikroregiónu Horňácko): výchova a vzdelávanie, veda a výskum, sklársky priemysel, ich partnerom a hosťom.

**Odborní garanti konferencie**:

**Mgr. Olga Hofmannová**, riaditeľka, *Střední uměleckoprůmyslová škola sklářská a SOU sklářské Valašské Meziříčí*

**Prof. Ing. Marek Liška, DrSc.**, prorektor pre vedu, výskum, rozvoj a medzinárodné vzťahy, *Trenčianska univerzita Alexandra Dubčeka v Trenčíne*

Konferencia bola financovaná z prostriedkov štátneho rozpočtu, prostredníctvom finančného príspevku Ministerstva výstavby a regionálneho rozvoja SR.